Hej:) nu er jeg endelig kommet på ridebanen igen, efter tre års mere eller mindre pause, pga studie. meeen hold da op hvor er der sket meget, mens jeg har været væk! min rideklub holder fx et lille interne stævne nu her, med de nye dressur programmer. jeg sidder så og kigger dem igennem, og er det bare mig, eller mangler der ik parader, når man skal hilse på dommerne?? eller har jeg misforstået noget?? fx står der ved en LC1: 1. AC indridning - middelskidt X arbejdstrav (C) højre volte hmm, skal man ik længere lave en parade og hilse på dommeren? et andet lille spøgsmål er, jeg har en hest på 3 et halvt, dvs. han bliver 4 år, her til juni. men man siger jo at alle heste fylder år til nytår. vil det sige jeg godt kan starte stævner på ham nu, selvom han jo helt korrekt ik er 4 år endnu? eller skal jeg vente til efter juni hvor han helt korrekt er fyldt 4 år? håber der er nogen her på hn der kan hjælpe mig lidt igang igen:)
som du kan læse dig til er der ingen parader, hverken i start eller slut. I lb kommer der slutparade, og i la kommer de som de altid har været. Du må ikke starte din hest før til august. -Med mindre det er i DSA klasser. Og fra maj må du starte den i gangartsklasser på C niveau. Så det er ikke et stævne du må starte på lovlig vis. -Ej heller ride udenfor konkurrence.
Jeg har også undret miglidt over at der fuldstændig mangler parader i LC nu. Tror jeg vil føle det underligt ikke at skulle hilse på dommeren mere. Til gengæld er jeg glad for at der nu er officielle travprogrammer, så det ikke varierer fra klub til klub. Gad vide om det trækker ned hvis man kommer til at hilse på dommeren efter ridtet? Tror virkelig jeg vil have svært ved at huske jeg ikke skal lave parade og hilsen.
idet programmet lyder at man skal ride ned af midterlinien uden stop, så giver det nok fejl i programmet.
Som så mange her ved, har jeg i efteråret købt en dejlig Holstenervallak som jeg ville bruge som lærehest til dressur, men først og fremmest til skovture. Da jeg købte ham fik jeg at vide at "Han kommer skævt på ethvert spring". Nå fint, jeg skulle jo ikke springe, og skridt/travbomme skulle han jo nok kunne klare. Sidenhen har jeg så prøvet at ride ham på en bane hvor der stod spring, hvilket resulterede i en kæmpemæssig bukketur fordi hesten blev helt panisk da han troede jeg styrede ham mod et spring. På et tidspunkt red vi i hallen da der lå en bom på jorden, og hesten slappede ikke af på noget tidspunkt, ligesom da jeg forsøgte at trække ham hen over en bom og nogen minimale kryds i skridt, det er kun fordi han er ekstremt velopdragen at han ikke satte af i galop, som om han frygtede de ville springe op og bide ham i maven. I går tog jeg ham så i longen, lagde én bom på jorden og øvede at skridte hen over den. Først trak jeg ham, så forsøgte jeg at skridte ham hen over den i en lille cirkel (for kontrol). Hesten satte i trav så snart han så den, og travede hen over bommen med hovedet højt og halen lige i vejret. Så fjernede vi os lidt, longerede og øvede at han ikke skulle trave så snart han så bommen. Det skal nævnes at han er velopdragen og jeg stort set kan styre ham ved at flytte mig foran hans skulder, men det tog lang tid før han bare skridtede rundt, noget anspændt alligevel. Så stillede jeg mig på bommen og longerede ham rundt omkring bommen. Til sidst kunne han skridte hen over bommen i longen uden at sætte i trav, men alligevel ca. hver 2. gang satte han i trav lige før bommen, stort set før jeg havde en chance for at reagere. Der er jo så meget som kræver at hesten ikke er hunderæd for bomme - ryttermærkerne, bare f. eks., eller "ponygames", travbomme! Er der nogen der har gode ideer til at vænne ham til at bomme ikke er farlige? Det skal siges at vi har bommene liggende på metalskinner ovenpå barrieren, og han har efterhånden vænnet sig til at de er der, og jeg kunne også hente bommen ned og smide den i ridehusbunden mens jeg holdt ham - det er mest så snart han skal over den. Selvfølgelig frygter jeg at der er blevet brugt "ufine metoder" på ham i de 11 år han har boet hos sin avler, men han er sådan en intilligent hest at det burde være muligt at lære ham at de ikke springer op og bider ham i maven. /Lene
Det er præcis det samme med min nye hoppe. Så jeg følger lige med 
Hej... Det er vel med det som med alt andet, træning,træning,træning  Små skridt og rolig håndtering. Min tidligere hest, havde det sådan med spray-flasker, bare hun så den, var hun ved at gå i panik, det tog næsten et år før hun i det mindste kunne stå nogenlunde stille. men det gik fremad med små skridt, med daglig træning. Held og lykke med det hele.
det lyder som at det arme dyr har lært at flygte over bomme- i parelli går man meget op i at hesten skal tænke sig over en bom i stedet for at flygte over- altså at det ej bare er rent flugt den kommer over på. vent til ham selv tilbyder at gå over og ros når han er gået over- og ALDRIG lokke med godbidder eller forsøge på nogen måde at drive/trække ham over. Så det skal altså helt være hans ide at gå over. Når han kan dette, begynder du at stoppe lige efter bom og dreje ham, så han kan se bom. Lad han gerne bide og skrabe i bom før han går over, og lad ham selv begynde at tænke sig over- i naturen tager hesten først mule- så hals over- først her efter kommer ben- så hvis han bestemme sig for kun at tage det over de første par gange du forsøger er det ok....' Når du har mulighed for det så lær ham at kun at gå over med forben og stoppe- så kan han tage bagben over- og forsøg så med et forben og alle mulige måder til han er i stand til at tænke sig over en bom og måske sågar bakke over den- når det virker gir du det hele lidt højde, og lad han endelig beholde et lavt tempo-en stor hest kan nemt hoppe en ½meter fra skridt hvis ellers den er sund og rask. Håber du fik ideen Pøjpøj med det MVH Dorthe
og giv ham tid. Det lyder som om at han er blevet presset over spring, og derfor har lært at flygte henover. DVs forbinder bomme med flygt. Det kan godt aflæres, men det tager tid... Du er godt igang med at trække ham over i skridt. Jeg ville ikke gøre andet, før at han kunne stå over bommen med afslappet hals. Når han kan det, kan du begynde at skridte over i longen. Når han så kan det, så kan du skridte over fra ryggen. Og så samme fremgangs måde i trav: for hånd, i longe og fra ryggen.... God træning 
Jeg ville måske endda nøjes med bare at have en bom eller to liggende på jorden mens jeg trænede   at bruge dem i starten (nogle dage/uger/???). I hvert fald når du fortæller han er så voldsom som han er. Når han ikke længere reagerer på dem (altså har lært at de bare ligger der, men ikke skal bruges til noget), ville jeg begynde at trække/ride ham over dem. Læg dem helt tilfældigt ind i arbejdet som om de ikke er noget særligt. Træk f.eks. din hest rundt noget tid, gå rundt om bommen mm og styr ham så på den. Gå med samme tempo og rytme, uden at "gøre noget stort ud af det". Når/hvis han stopper, stepper sidelæns mm, så brems ham og vent til han slapper af. Herefter tager I et skridt af gangen. Vent hver gang til du kan se han er tilpas rolig/modtagelig/nysgerrig/klar til at lytte og læg så pres i grimen indtil han går ét skridt frem. Slip og lad ham igen stå lidt til han slapper af. Skridt for skridt kommer I nærmere og hvis han ender med at springe over den, ville jeg faktisk lade ham gøre det og forsøge at give ham plads fortil. Årsag: Han skal ikke føle at når han endelig prøver på det han bliver bedt og, så er det OGSÅ ubehageligt om man bliver trukket i mm  Jeg ville i øvrigt træne i grime, bl.a. for at undgå at hesten får nogle lede ryk hvis den reagerer uforudset. Nå, skridt væk igen som om intet var hændt, gå lidt rundt og kom så igen "tilfældigt" hen til bommen. Det vil efterhånden gå hurtigere og hurtigere med at få ham over, og han vil også holde op med at eksplodere... Det vigtigste er næsten at du venter med at presse til han er klar, for det må helst ikke ske at du enten må slippe igen uden han er gået frem, eller at han begynder at bakke for dig. Når du har bedt om frem, skal han gå FREM før du slipper, og det er så dit job kun at give kommandoen når du kan se han er tilpas rolig til at kunne følge den. Det er dit ansvar at undgå fejltræning  På nogle heste ville det i øvrigt være nemmere at øve dette fra ryggen, men fremgangsmåden er den samme.... Pøj pøj med det 
Kig evt her  Under 3. december
Han bakker ikke, han forsøger nærmest eksplosivt at komme OVER - som skrevet, som om det bare gælder om at komme forbi hurtigst muligt. Han følger mig pænt og roligt, og jeg kan tydeligt mærke at hans "angst-instinkt" for bommene kæmper med hans "lydegheds-indlærte-adfærd". Så han forsøger på sin egen måde at "adlyde" begge "stemmer". Tak for rådene, jeg vil nu ikke "udsætte" ham for bomme hver dag, men vi skal da gøre noget mere ved det så vi på sigt kan deltage i aktiviteter hvor der er bomme involveret - også selvom det kun er til ryttermærker mm. /Lene